text:
Hasil Pencarian
Hasil pencarian untuk kata kunci satengah (5)
- Landong Baeud 2Ku : M. Nana Munajat Dahlan
3 Apr 2005 - 10:29 am
Upami saderek ngagaduhan putra anu bangor jeung badeurna nataku, tong hariwang, Gan Oman gaduh resep anu jetu.
Sayogikeun lawon hideung tilu meter, sisina kaput ku benang koneng, lajeng pilarian kembang samboja seueurna tujuh siki, omat kedah sareng gagangna, teras sayogikeun bata beureun seueurna gumantung kana weton putra Bapa.
- Kampung Kuta Pantrang Nanggap Wayang
25 Jul 2004 - 8:56 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- Misi Seni Ka Luar Negri, Antara Potensi Jeung PromosiKu: Nano S.
7 Jan 2003 - 12:20 am
Taun genep puluhan mun aya misi seni kasenian Sunda ka luar negri, biasana sok diwakilan ku seni tari, pangpana tarian karya ti Tjetje Somantri. Nu jadi panangkesna ti Jawatan Kabudayaan, salaku lembaga pamarentah nu gede wibawana ka balarea, pangpangna keur para seniman. Para penari anu dipilih keur jadi anggota misi kesenian, tangtu wae lolobana para penari anu sok latihan ti Jawatan Kabudayaan, kitu deui para pangrawitna (nayaga). Kusabab eta misi kesenian teh digabung jeung kesenian daerah sejen, anggotana biasana tara pati loba, komo pangrawitna mah dipilih nu pokona bae. Upamana juru kendang, rebab, jeung sabaraha urang tambahanana. Kakuranganana sok dibantuan ku seniman Jawa, anu biasana leuwih kumplit anggotana. Ngaran misi kesenian sok disebut misi kesenian kepresidenan, sebab ieu kagiatan teh mangrupa wakil nagara Indonesia, dina ngarakutkeun hubungan jeung nagara luar, kaasup upaya mintonkeun kabinangkitan kasenian di Indonesia anu Bhineka Tunggal Ika. Salian keur kagiatan misi seni ka luar negri, ti Jawa Barat oge remeh ngeusian acara di istana negara keur ngahibur para tamu ti luar negri. Para penari anu sok mindeng di istana negara, biasana sok meunang landihan penari istana.
- KECAP SESEBUTAN WAKTU
11 Jul 2002 - 7:36 am
Dina mahabuna elmu pangaweruh kiwari, umumna nu diudag teh pasualan atanapi pangaweruh anyar. Kukituna sabengbatan mah KECAP SESEBUTAN WAKTU ieu teh sapertos teu aya pupurieunana. Moal boa seueur diantawis baraya Kisunda anu lali kana sesebutan waktu ieu.
Tah, bilih teras lapur kateureuy waktu, urang pulungan deui nu tos nyarahcal maruragan laleungitan teh. Eta cenah tos teu luyu sareng paneka jaman, keun bae, da ieu mah niatna oge ngampihan. Bilih bae jaga anak incu urang nanya sesebutan waktu sapertos wanci rumangsang, sapanyeupahan atawa naon ari sataun landung teh?
- KUMPULAN SAJAK SUNDA
7 Jan 2002 - 12:26 am
Sajak Sunda umurna teh geus leuwih ti satengah abad. Kitu sotenan lamun diukur ti mimiti Kis Ws nulis sajak, dituturkeun ku KTS (Kadir Tisna Sudjana), ditema ku "Polemik" ngeunaan hak hirup sajak, sarta nepi ka baranahan tug nepi ka kiwari. Mapay lalakon nu sakitu panjangna teh, tangtu we urang bakal panggih jeung patok-patok anu kawilang tingjalegir, kayaning: Kis Ws, Sayudi, Ayip Rosidi, Surachman RM, Wahyu Wibisana, Rachmat M.Sas Karana, Usep Romli, tug nepi ka Godi Suwarna.


c: text/html

text:
Aya loba kasakit beda ngabalukarkeun batuk. Kalobaannana biasana patali jeung ruksakna saluran pernapasan luhur. Aya kasus dimana anak kajadian ka batuk utah. Teu perlu dina hal ieu pikeun panik barudak anu cukup ilahar di sawawa geus loba rarer. Hampru nyambung jeung jarak deukeut utah jeung puseur batuk, barudak. Batuk bisa disababkeun ku kasakit umum saperti kawas tiis umum jeung bronchitis. Pertussis ogé ngabalukarkeun batuk nu. Najan kanyataan yén ku sorangan batuk jeung utah teu jadi bahaya sabab bisa kasakit tepa bahaya disababkeun ku eta jeung komplikasi mungkin, lamun teu Resort ka treatment timely.
Mungkin sabab batuk ka utah di anak
Treatment
- Saméméh diangkat ka dokter, Anjeun bisa nyobaan pikeun nangtukeun ngabalukarkeun anak ka dikenyang sanggeus batuk, dumasar kana gejala exhibited. Kahijina anjeun kudu ngaluarkeun batuk whooping. Gampang nangtukeun sora karakteristik tina penderita dikaluarkeun di ahir batuk. Batuk alatan pertussis lumangsung biasana teu langsung tapi ngan sanggeus sababaraha waktu (10-14 poé) sanggeus transfer of the colds anak atawa SARS. Batuk unggal poé nambahan, tumuwuh, janten paroxysmal jeung datang ka utah. Tapi dina sagala hal, sagala diatur diagnoses sorangan ukur guesses tanpa confirming nganalisa maranéhanana séwang-(mukus pager, getih).
- Mun anjeun ngaluarkeun batuk whooping, nu ngabalukarkeun paling dipikaresep ku batuk nu bisa ngawula salaku colds atawa SARS. Mimitina, anak mimiti snot, muriang, batuk, nu saterusna robah jadi batuk jeung utah. Ieu bisa lumangsung dina henteuna perlakuan ditangtoskeun jeung timely tina orok nu nyumbang ka perkembangan bronchitis. Aya sababaraha kasusah manggihan bronchitis, sababaraha pediatricians kadang bingung lamun ngadengekeun ka anak, dilegaan phlegm jeung hoarseness. Waktu teu nulis resep perlakuan hade, hasilna bronchitis jeung dimekarkeun.
- ngabalukarkeun umum séjén batuk dina anak bisa jadi, ngan irung runny. Salaku anak ngora teu sok digawé vysmarkivat nozzle ka ahir jeung bagian tina mukus ngajalankeun turun tembok deui, sarta bagean nu eta swallowed. Hasilna, eta ngawangun up, awak nyoba neangan leupas tina mukus, dina hal ieu, batuk fit, ngabalukarkeun anak ka dikenyang. Eta sia noting yen teu sakabeh kasus kudu ngalir irung, lamun ngabalukarkeun ieu utah mukus. Irung ngan bisa ngabareuhan tanpa rhinitis biasa.
- Aya kasus lamun rupa réaksi alérgi ngangsonan batuk ka utah barudak. Ieu bisa alérgi ka bahan kimia rumah tangga, sababaraha tutuwuhan, sato, obat jeung leuwih. Tapi biasana lumangsung dina anak anu boga predisposition genetik ka alergi.
Lamun gejala nu ilahar tiis jeung anak nu komo leuwih batuk jeung utah, teu reureuh jeung nyoba ngajawab masalah. Pikeun nyingkahan komplikasi, eta leuwih hade pikeun nyadiakeun terampil. Maranéhanana baris nangtukeun akurasi diagnosis jeung nunjuk treatment perlu. Tapi saencan Anjeun boga waktu konsultasi ahli, Anjeun bisa Resort ka lila-nasional dibuktikeun, maranéhanana ngan teu ngarugikeun anak. Bantuan alus dina kasakit nanaon ieu, tea panas jeung jam buah prambus atawa susu warmed jeung madu. Jeung kasakit tepa kudu ventilated jadi rutin kamar jeung humidify hawa nu diperlukeun. Nyandak ubar béda tanpa konsultan dokter teu disarankeun. Ieu bisa ngabalukarkeun réaksi alérgi dina orok.

robotstxt: allowed

filter: keep


text:
Ku Amin R. Iskandar
BÉRÉLÉ, bérélé, sora domba jejeritan di kandangna. Kadéngéna bangun nu tunggara. Bangun nu ngararasakeun peurihna raga. Ana ditéang, horéng kulitna geus leungit, sakujur awakna. Puguh wé pangeusi lembur matak ibur. Babakuna teu nyaho saha nu boga. Nya silih tanya, tetelepék ka itu ka ieu, nepi ka meunang raratan yén domba téh nu Sujana. Pangeusi lembur beuki guyur. Magar, palias domba téh meunang maok. Pamohalan nu masakat kaduga boga domba. Ongkoh deui kakara sataun ayeuna Sujana téh insapna. Urut garong: tukang mabok raja padog. “Abong watek rampog, karék insap sataun gé mani géték,” cék nu ngaromong. Terus pada ngambéng. Pada ngaheueuhkeun. Nepi ka kadéngé ku pamajikanana. Atuh pohara ambekeunna. Pépédéngkréng. Néangan saha nu mimiti nyangka. “Cadu medu lain meunang madog. Éta mah hadiah pasanggiri ngadu langlayangan unggal soré, bari ngabuburit,” cénah. “Soal kulitna di kamanakeun? Téangan wé Sujana!” cénahna deui. Di séjén tempat, Sujana ngadukduk ngulitan bedug.


text:
Rebab
Rebab nyaéta waditra kését nu kaasup kana gamelan sapuratina, biasana diapaénkeun dina pagelaran wayang, kiliningan, celempungan, atawa tembang Sunda husus dina laras Saléndro. Pungsina nyaéta keur mirig sarta madakeun mélodi. Surupan atawa tangga nada nu ilahar digunakeun ku nu maénkeun rebab nyaéta saléndro, pélog, sorog, jeung degung, kalawan tata ramo anu husus.
Sasakala[édit | édit sumber]
Rebab asalna tina basa (Arab الربابة atawa ربابة - "gondéwa"),[1]. Istilah rebap, rabab, rebeb, rababah, atawa al-rababa) sahenteuna geus dipikawanoh leuirna ti abad ka-9 Maséhi, sumebar ngaliwatan jalur perdagangan Islam, utamana wewengkon-wewengkon Afrika Kalér, Timur Tengah, bagian ti Éropa, jeung Oriéntal.
Di nagara bagian Malaysia wétan, Kelantan jeung Terengganu, rebab digunakeun dina ritual nyageurkeun panyakit anu disebut "Main Puteri". Sakapeung pamaén rebabna ngahaja diogan ka rumah sakit upama dokter geus teu sanggup ngubaranana.


text:
TEU bisa dipungkir yén kasenian Sunda méh kaléléd ku rupaning seni anu jolna ti nagara deungeun. Ieu kanyataan téh karasa geus tumiba ti taun 80-an, malah bisa jadi tos ti béh ditueunana. Kasenian anu jol-na ti deungeun, maké ngaran kasenian Indo-nésia, tug nepi ka poho yén sabenerna éta téh bogana urang deungeun, awahing ku dalitna. Anu leuwih parna, mopohokeun banda sorangan, minangka warisan para sepuh urang.
Ngamumulé tutungkusan karuhun, minangka sukuran ka Illahi Robbi, ku ayana urang digelarkeun di lemah cai-Pasundan. Sakumaha anu kaunggel dina kitab suci Al-Qur’an, surat Al-Hujuraat, ayat 13: “Héy manusa, satemenna Kami nyiptakeun anjeun ti antara lalaki jeung awéwé, sarta ngajadikeun anjeun ti rupaning bangsa jeung rupaning sélér, sangkan anjeun silih pikawanoh. Satemenna jalma pangmulyana di antara aranjeun mungguhing Alloh, nyatana jalma nu taqwa di antara aranjeun. Satemenna Alloh Maha Uninga sareng Maha Mikawanoh”
Upama neuleuman ayat di luhur, tangtuna ogé bakal karasa hiji pesen pikeun ngamumulé bangsa jeung sélér sorangan-sangkan silih pikawanoh téa. Ku lantaran urang mah lahir di tatar Sunda, hartina urang kudu miara atawa ngamumulé naon rupa nu nyampak di tatar Sunda, di antarana miara budaya Sunda.
Di antara tujuh unsur kabudayaan Sunda, naon baé nu kiwari masih aya dangiangna? Kuring mah ukur rék nyaritakeun dua unsur baé, nyatana kasenian jeung basa. Tangtuna ogé kasenian Sunda jeung basa Sunda. Perkara kalumangsungan basa jeung sastra Sunda, aya éséy Dhipa Galuh Purba, dina kaca 20. Demi kuring, rék ngabahas kalumangsungan kasenian Sunda.
Perkara kasenian Sunda méh nyorang jati kasilih ku junti, sasaha ogé tos pada terang. Nu kedah diémutan ku saréréa mah, kumaha cara ngaronjatkeunana? Mun teu damang téa mah, kumaha cara milari ubarna sareng kumaha cara ngubaranana? Aya hadéna upama urang henteu hayoh baé ngumbar panineungan, nyawang mang-sa tukang, basa nuju nyorang kajayaan. Nu kudu di sanghareupan kiwari, teu tiasa ku cara ngumbar panineungan. Jaman geus robah. Urang kudu tanginas ngalalakon dina mangsa nu kiwari, keur meujeuhna karandapan.
Ku ningali kaayaan siga ayeuna, kawasna para seniman, pelatih seni, para kréator seni, ogé para guru kasenian, perelu ngundakeun tarékah dina ngaréka kréasi. Kalah kumaha ogé, ré-generasi minangka salahsahiji “ubar” pikeun ngajawab tangtangan jaman. Ré-generasi lain pikiran anyar, malah mindeng pisan jadi bahan padungdengan. Tapi palebah prak-na, naha enya urang geus mentingkeun ré-generasi?
Upama urang hayang nyieun ré-generasi, tangtuna ogé kudu nyiar tarékah sangkan generasi ngora kataji ku kasenian Sunda. Satuluyna bakal bras kana pananya: kumaha carana sangkan generasi ngora resepeun?
Puguh baé mahabuna kasenian anu jol-na ti deungeun téh, lain kudu dibendung, da pamohalan bisa. Taya deui jalan, iwal: dilawan! Contona baé, generasi ngora ayeuna téh mikaresep kana kasenian deungeun ku ayana sawatara perkara, kayaning gaya komposisi musik dina hiji lagu, atawa gaya panggung. Ku sabab kitu, aya hadéna upama mikiran pikeun nyieun atawa ngararancang hiji gaya sangkan karya seni Sunda téh bisa dipikaresep, malah diidolakeun ku masyarakat.
“Moal bogoh, upama henteu wanoh”. Ku aya kitu, ngawanohkeun seni Sunda ti bubudak, minangka hiji perkara anu kalintang pentingna. Aya hadéna upama dicobaan ngayakeun kagiatan kasenian dina sawatara situasi jeung pagelaran di sawatara tempat, upamana baé di pendopo kabupatén/kota, atanapi di mana baé. Demi anu magelaranana para siswa sakola, boh TK, SD, SLTP atanapi SLTA. Acara tiasa mangrupa kamo-nésan murangkalih; Rampak Sekar, Anggana Sekar, Kawih Kaulinan, Cal-ung, Réog, Rampak Kacapi Suling, jsté.
Iwal ti éta, pintonan ogé kudu diréka, luyu jeung karesep generasi jaman kiwari. Upama ngayakeun babandingan kana olahraga, kawasna olahraga panco bisa jadi salah sahiji widang anu suksés. Basa olahraga panco tacan diréka-réka siga kiwari-sakumaha anu dipidangkeun dina tivi-asana mah teu pati dirérét. Tapi sanggeus diréka ku rupaning kréasi, mangga ayeuna tongton. Ku ayana kitu, kasenian Sunda ogé bisa leuwih ti kitu, upama diréka kalayan daria mah. InsyaAlloh.***
dikutip ti http://galuh-purba.com/ngareka-seni-sunda/


text:
Asa ku waas ulin ka imah dulur aya kacapi, deuk nyalahkeun saha yen kuring naha jadi urang Sunda… da euweuh nu menta atuh. Puguh we bari jeung teu bisa oge ramo terus garetek hayang nyintreukan eta kacapi. Waas ku kalakuan heubeul di lembur… diajar ngacapi dipirig ku suling pelog bari mantun ngarajah… teu salahmah kieu yeuh ngarajahna… he.. he..
Bul kukus aing ka manggung
Gumulung jadi tujuh kuwung-kuwung
Amit widi ti kiwari ka nu nganjang ka blog abdi
Seja rumpaka carita mawa beja ti diri nu sakiwari
Teu ngajak pasini pangarti… bersih jalan sasapuan
Wana wani wawuh teu wana teu wani teu wawuh
Palias lain ngahaja… awaking nyangking pangarti
Balunggung agung rahayu nu nganjang nanjung pangarti…
Balunggung agung rahayu nu nganjang manjing walagri
Bray caang bray narawangan… wangi diri sanubari
Gorejat sare kang ringkang rancage hate awaking
Lumpatkeun jalan laratan ka tampian geusan mandi
Kaleuwi sifat tahunan ka leuwi nu maruncang diri diri anu sakiwari
Rek muru lurulung tujuh ngaliwat ka pajajaran
Bongan hayang pulang anting
Padungdengan padungdengan…
Jeung usikna pangancikan…
Huuung… ahung…
Turun ti gunung gumuru kahujanan ku malati
Nyamoyan di pamoyanan
Papanggih jeung urang dami
Anu keur mener ngarajah hadeup kadayeuh kawangi
Ka luhur ka sang rumuhun
Ka sang batara ka sang batari
Sang batara susuk tunggal
Nu babak-babak di kahiangan
Bul kukus aing ka manggung
Ka handap ka kadatuan…
Huuung… ahung…
Guru iman guru putih iman putih lalakina
Nuhun di ijabna bubuana
Dipareng ku rarangtapa hanceuk cihaliwung
Cihaliwung nyakiduleun cisadane
Nyakaler belah cipakancilan nunjah ka salengpakujanohong
Kasalehgohgowong kamuara tongjawa
Miguru ka ujung guru
Ujung guru para bukit
Para bukit di garwangi mandala sura dipati
Arindit aringah kasangiang padungkukan
Pakuan pakudiranca cag poe ieu peuting ieu…
Geus ah cape… tunduh geus peuting, deuk sare heula… isukan disambung deui caritana…
Filed under: Dasar Kehed |


text:
Hasil Pencarian
Hasil pencarian untuk kata kunci nyalindung (3)
- Kampung Kuta Pantrang Nanggap Wayang
1 Dec 2004 - 4:14 am
1. KIAMAT TEH TANGTOS BAKAL KAJADIAN (:78/1,2,3,4,5) - rhs, 29 Jumadilawal 1424 H
- Assalamu'alaikum, ka muslimin wal muslimat,
asalamu'alaikum, ka mu'minin wal mu'minat.
- Seja nyanggakeun nadoman, sumberna ayat Al-Qur'an,
juz anu ka tilupuluh, mugia jadi pituduh.
- An-Naba' nami suratna, tujuhdalapan nomerna,
dupi nu jadi ayatna, kahiji dugi kalima,
- Anu kapir teu percaya, yen kiamat bakal aya,
pajar ukur nyingsieunan,nu kapir teh seuseurian,
- Padahal kiamat pasti, bakal cunduk hiji wanci,
nu uninga mung Ilahi, manusa mah moal ngarti.
- Mun kiamat enggeus cunduk, nu kapir bati ngaheruk,
kakara sadar jeung eling, elingna geus elat teuing,
- Nu mawi yeuh kanca mitra, urang teh wajib percaya,
engke dina hiji mangsa, kiamat pasti cundukna.
- Ti ayeuna urang tobat, samemeh dongkap kiamat,
mugi Alloh ngahampura, kana samudaya dosa.
- Assalamu'alaikum, ka muslimin wal muslimat,
- NADOMAN NURUL HIKMAH, DARAS IAl Baqarah (Surat Kadua) - Ayat 1 d/k 18
18 Nov 2002 - 1:49 pm
1. ALLOH ANU MAHA UNINGA (:2/1,2) - rhs, 1 Syawal 1421 H
- Alloh Nu Maha Uninga, kana sadaya dawuh-Na,
mungguhing urang manusa, wajib kedah percantenna.
- Kana Qur'an ulah hamham, ulah waswas ragu-ragu,
upami urang mihamham, tangtos urang buntu laku.
- Sadaya umat Pangeran, kedah kenging tuduh jalan,
nu mawi lumungsur Qur'an, pikeun tuduh jalan iman.
- Tawisna nu takwa to'at, yakin ayana aherat,
solatna teh tara pegat, ku Alloh tangtos dirahmat.
- Alloh Nu Maha Uninga, kana sadaya dawuh-Na,
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.


text:
Isuk-isuk beberes buku, gorehel teh hiji catetan pamasihan kolot, dibukaan, asa kataji ku judul anu diluhur.
Ari hartina Karuhun teh nyaeta anu jadi lantaran ngasalkeun “ayana” Jasmani jeung Geutih (Rohaniah) urang, nyakitu deui Nuruhun (Wujud Anu Maha Suci=Nu Murba) urang geus kasifatan ku Kamurahan jeung Kaasihan AnjeunNa, buktina:
Ruh urang kasifatan ku Iradat (pengersa) nya tuluy boga Kabudayaan
Ruh urang kasifatan ku Ilmu (uninga) nya tuluy boga Kanyaho
Ruh urang kasifatan ku Hayat (Hirup) nya tuluy boga Hurip
Ruh urang kasifatan ku Sama (Ngarungu) nya tuluy boga Ngadenge
Ruh urang kasifatan ku Basar (Ningali) nya tuluy boga Nenjo
Ruh urang kasifatan ku Kalam (Ngandika) nya tuluy boga Ngucap
Naha hiji bangsa bae anu ngabogaan Jas-Mani jeung Ruh anu kasifatan ku Kamurahan jeung Kaasihan Nu-Ruhun teh?
Tos heula ah… panjang keneh…


text:
Laporan AMIN R. ISKANDAR
“KUMNA kadaharan kudu aya dagingan, kumna imah kudu aya awian. Tanpa daging urang bisa kuru sedengkeun tanpa awi urang bisa leungiteun katentreman jeung kabudayaan.” Éta téh kekecapan Pou-Sou-Tung, panyajak ti China, ratusan taun ka tukang.
Pentingna awi téh lain di China wungkul. Awi réa pisan gunana, keur karajinan, keur papaés taman, keur bahan wangunan, jeung kapereluan hirup sapopoé lianna.
Keur urang Paniis, Desa Mandalagiri, Kacamatan Leuwisari, Kabupatén Tasikmalaya, leungiteun awi sarua jeung leungiteun daging, leungiteun katentreman, jeung leungiteun kabudayaan. Sabab kasab réréana urang Paniis ukur ngaropéa awi. Cindekna karajinan anyaman awi.
“Ampir 90% panghasilan masarakat Désa Mandalagiri téh tina awi. Tina karajinan anyaman. Ti kawit budak ngora, ibu-ibu, dugi ka aki-aki, sadayana gé ngadaramel karajinan,” kitu cék Oman (50) ngécéskeun. Oman téh ketua RT 21 Mandalagiri, ogé pupuhu perusahaan karajinan anyaman awi Cahaya Mandiri.
Lembur Paniis téh ayana di kaléreun Singaparna, kira-kira 6 km ti alun-alun. Kiduleun Gunung Galunggung. Ti taun 50-an urang dinya teu leupas ti kasab nganyam awi. Munggaran mah ukur nganyam parabot dapur pakéeun sapopoé. Umpama boboko; tampir; nyiru; ayakan; dingkul; aseupan. Kalan-lalan nganyam keur kaperluan hajat saperti pipiti.
Taun 1981 galunggung bitu. Mimiti datang parobahan. Parabot dapur batan boboko; baskom; dulang; nu dijieun tina bahan palastik mimiti mahabu. Aya ogé boboko tina séng, sangku téa. Rahayat kabongbroy. Konsumén pindah kana parabot bahan palastik. Tukang nganyam cuang cieung. Keueung. Sieun leungiteun pakasaban.
Ku kitu teu leungiteun akal. Satékah polah meres uteuk sangkan teu leungiteun kasab. Sabab moal ngakeul mun teu ngakal. Nya aya nu ngamimitian nganyam Ébég; Jubung; Oval; Tudung Saji; Kotak Eusi 4; Kandang Ayam Set 3 Diameter 30t. 10 cm atawa Diameter 25t. 7 cm. Bahanna tetep awi. Hasilna leuwih mucekil. Najan teu unggal poé pesenan ramé, rahayat teu nepi katalangsara.
“Biasana, pesenan téh ramé pami mayunan Hari Raya. Terutami Hari Raya Imlék, Hari Raya Natal, sareng Hari Raya Idul Fitri. Margi peryogi kanggé kemasan kuéh, nu disebat parsél téa.” Cék Oman.
Nalika pesenan arang, rahayat teu ningalkeun kasab saméméhna. Nganyam boboko; ayakan; hihid; aseupan; jang napakah sapopoé. Pasarna paling salingkung Tasik. Kitu gé pédah sok aya nu ngiderkeun maké tanggungan. Tukang barabadan kasebutna.
Husus pesenan ti luar, karajinan anyaman beunang urang Paniis teu kabéh tina awi. Awi saukur bahan poko. Karajinan dieuyeuban ku tambang pandang, bahanna ti Rajapolah. Tutupna maké méndong ti Manonjaya. Diréka-rékana mah di Paniis. Ti mimiti ngahua, ngaraut, nganyam, ngawengku, nyokoan, ngawarnaan, nepi ka masang tutup méndong.
Mun di China aya istilah home industri, di Paniis mah geus ti baheula. Buktina ieu kréativitas anyaman awi. Malah geus boga peran séwang-séwangan. Aya tukang ngahua jeung ngaraut. Aya tukang nganyam. Aya tukang ngawengku jeung nyokoan. Aya ogé nu purah ngagagangan, atawa masangkeun pangjingjingan. Kitu deui dina widang ngawarnaan, teu sagawayah jelema. Bahan warna nu dipaké cat basis. Aya ogé nu natural, dipulas ku H2O2.
Nalika anggeus di Paniis, karajinan diiyangkeun ka pausahaan bunga di Bekasi. Ka PT. Naditha Creation. Jl. Sadewa V C. 345 Jaka Setia, Bekasi, pikeun dimekarkeun. Ti Bekasi hiber ka Malaysia, Jepang, Saudi, jeung Belanda. Ari kualitas lokal mah paling jauh gé nepi ka Cikini, Jakarta, cék Oman.
Hiji nu jadi kahanjelu. Lembur Paniis teu pati sohor nepi Mancanagara. Jarang nu pesen langsung ka pengrajin. Sabab euweuh nu boga modal weweg, ari lain ngumaha ka Bank mah. Keur bangsa cacah kuricah mah apan ngurahéng ka Bank téh gedé résikona. Rajapolah nu bagéan sohorna téh.
Najan kitu, salaku pupuhu pausahaan, Oman ngarasa gedé haté mun karajinan anyaman urang Paniis moal kungsi ka tumpes. Lian ti kasab turun timurun, ogé meunang dina kualitas awi. “Awi tali Paniis téh kalebet awi tali kelas hiji. Kebon awina aya di dua lokasi. Di daérah Pasir Salam jeung Leuweung Gersik,” Oman nandeskeun.
Di unggal lembur gé awi tangtu aya. Tapi kualitasna moal sarua. Modél béas nu moal leupas ti karéréaan lembur di Indonésia. Pan nu sohor kualitas kelas hiji mah weléh béas Cianjur. Malah geus ngambah ka Mancanagara. Sarua jeung karajinan anyaman.
Taun 2000, salasahiji urang Jakarta mecakan ngawangun Pabrik Karajinan Anyaman Awi di ieu lemur. Pagéwéna nepi ka 400 urang. Pasarna beuki ngalegaan. Cék Oman, hasil Pabrik dikirim ka Swédia. PT. Ikia nu narimana. Kitu deui ka Amérika. Tapi teu lila lantaran pesenan nu teu lana. Ari buruh pagawé weléh kudu dibikeun. Antukna, pabrik tutup. Nu bogana mulang deui ka Jakarta.
Aya tilu perkara nu jadi dasar urang Jakarta nincak ka ieu lembur. Ngandung harti karajinan urang Paniis pinunjul batan nu lian. Kahiji, aya dina kualitas awi. Sakumaha cék Oman, awi nu dipaké ku urang Paniis mah awi tali kelas hiji. Aya ogé awi nu hadé di Cisayong. Tapi da éta mah asupna kelas Dua, kelas nasional, cenah.
Kadua, aya dina kualitas anyaman. Kualitas produksi. Meunang urang Paniis, anyaman awina leuwih rapih tur apik batan meunang urang lembur séjén. Nya kitu téa, bangsa deungeun mah apanan telik. Nu diheulakeun weléh kualitas. Teu guna barang réa ari teu luyu jeung kahayang pasar.
Katilu, aya dina kualitas corak (design). Contona dina Jubung. Ditilik saliwat mah blég dingkul. Bédana dina ukuranana, leuwih leutik. Anyaman kitu deui. Mun dingkul, anyamanana sarupa ti bujur nepi ka hulu. Jubung mah béda. Diliankeun anyaman belah tengahna, jiga aya kembangan.
Ayeuna, pangrajin anyaman sapuk, salila bisa ngulik barang nu nyampak, moal nepi ka pareum usaha. Moal heureut pasar. Sabab nu diitung lain hadé goréngna bahan poko. Tapi kumaha ngaréka bahan poko sangkan ngeunah ditempo. Béda ti nu biasa. Bahan poko mangrupa awi tali kelas hiji geus aya. Tinggal hayang kumaha jeung jadi naon urang bisa ngaropéana.


text:
yobaan masang Linux dina kompiuter disagédéngeun Windows, nyababkeun data dina hardis kompiuter laleungitan kaasup data tulisan dina blog. Kapaksa kudu néangan deui. Salasahiji data tulisan (bahan tulisan) téh ngeunaan babasan jeung paribasa. Kaleungitan daptar babasan jeung paribasa jadi bingung. Kapaksa kudu néangan deui. Inget ka Wa Google, atuh bisa ménta tulung pikeun mangnéangankeun. Nya ahirna mah meunang ogé. Lumayan loba ogé tulisan anu geus dipedalkeun anu aya pakaitna reujeung babasan paribasa. Ku jalan nulis kecap anu ditéanganana ‘Babasan jeung Paribasa’, diancokeun hasil panalungtikanana.
Diantara hasil panalungtikan Wa Google ngeunaan babasan jeung paribasa téh nyaéta:
- SundaNet Portal Komunitas Sunda, 100 BABASAN JEUNG PARIBASA SUNDA.
- Kip’s Bandung, Kumpulan Pribahasa (Babasan-Paribasa) Sunda.
- Saung DEDIMLYD[DOT]WEB[DOT]ID, Kumpulan Pribahasa (Babasan/Paribasa) Sunda Jeung Hartina.
- Lembur Kuring, Kumpulan Babasan jeung Paribasa Sunda.
- Wikipédia Ensiklopédia Bébas, Daptar babasan jeung paribasa.
- ozminimzo Personal Blog, Beberapa Babasan dan Paribasa Sunda.
- Muhsinpamungkas’s Blog Blog Pengetahuan dan Kebudayaan, BABASAN JEUNG PARIBASA (Bagian ka Salapan).
- Bynewz Putera Panjalu, Babasan Jeung Paribasa Sunda Tina Awalan Huruf I.
- Bynewz Putera Panjalu, Babasan Jeung Paribasa Sunda Tina Awalan Huruf O.
- Riksa Riungan Ki Sunda, Babasan Jeung Paribasa.
Ngan sakitu wae heula anu disampakeunana. Da sabenerna mah masih kénéh loba pedalan séjénna anu aya pakaitna reujeung daptar babasan jeung paribasa.


text:
Hasil Pencarian
Hasil pencarian untuk kata kunci karcis (2)
- Ngaruat di Ciburuy ku Kaset Ketuk Tilu
20 Feb 2006 - 2:30 am
Mun tas aya nu cilaka di Situ Ciburuy kudu ngaruat bari nanggap ketuk tilu. Ngan ku sabab kasenian ketuk tilu kiwari geus langka, atuh ngaruat teh cukup nyetel kasetna we wungkul.
Sigana pikeun urang Sunda mah pada apal kana lagu "Bubuy Bulan" anu rumpakana : Bubuy bulan, bubuy bulan sangray bentang, panon poe, panon poe disasate, unggal bulan, unggal bulan abdi teang, unggal poe, unggal poe oge hade. Situ Ciburuy laukna hese dipancing.. jeung saterusna.
- BARAKATAK
24 Sep 2002 - 12:12 am
Alo kuring asalna mah digawe jadi karyawan diperusahaan, tapi ayeuna mah geus di PHK. Geus genep bulan aya di lembur nganggur.
Bararingung cenah, kana tani teu ahli, buburuh punggal-panggul teu kaduga, usaha kana dagang teu boga modal.
"Diajar dagang leuleutikan bae atuh, lo," cekeng teh mere saran.
"Dagang naon atuh, nya Mang?" cenah.
"Ajaran dagang sangray suuk, enteng garapanana oge."


text:
Dina Lapak
Fiksimini Basa Sunda
Fikmin # Salaki #
Malem Jumaah Legi, méméh Magrib geus ngaluis. Rék nohonan jangji panggih jeung salaki.
Isukan rék sukan-sukan balanja sataker kebek. Ti Rebo mula, geus nyirian pinggel nu reuteum ku permata.
Dur bedug haté mimiti ratug, biasana datangna téh sareupna.
Cetrék ngonci jandéla, golédag kana pajuaran nu geus disepréan bodas tur diawuran kembang eros beureum.
Séor angin nebak hordéng, tiis … nyecep.
Reup peureum, gilisir kana beuheung.
“Eulis bageur… Geura bagjakeun ieu kakang.” Sorana alon semu agem.
Gilisir deui kana harigu, tuluy meulit kana cangkéng.
Bray panon muka lalaunan, lalaki gandang cahyana muru mubyar, nampeu dina beungeut bari imut ngagelenyu. “Eulis bageur, kakang sono!” sorana harosros, awak mimiti kahaneutan,
Gilisir deui kana pingping, raga jeung ciciptaan laju ngangkleung meulah jaladri, pung ngapung mapay katumbiri.
Tangkeupan beuki pageuh, si kakang nu awakna sisitan ngagulang gaper taya kareureuh.


text:
Peuyeum
Peuyeum mangrupa kadaharan tradisional Indonesia, rasana amis lantaran mangrupa hasil fermentasi.[1] Peuyeum dijieun tina bahan baku nu tangtu anu di fermentasi alatan bantuan mikroorganisme Saccharomyces cerivisiae anu ngarobah karbohidrat (fruktosa sarta glukosa) jadi alkohol sarta karbondioksida.[1] Iwal ti Saccharomyces cerivisiae aya mikroorganisme séjén saperti Mucorchlamidosporus sarta Endomycopsisfibuligera anu mantuan ngarobah pati jadi gula (glukosa).[1] Bahan peuyeum rupa-rupa gumantung kana kabutuhan, bisa maké béas ketan atawa sampeu.[1] Peuyeum nu jieun tina béas ketan disebutna peuyeum ketan sedengkeun anu dijieun tina sampeu disebutna peuyeum sampeu.[1]
Peuyeum Ketan[édit | édit sumber]
Peuyeum ketan nyaéta peuyeum anu dijieun tina ketan hideung atawa ketan bodas meunang nyeupan, maké dicampur ragi, dibunian 2-3 poé.[1]
Cara nyieun[édit | édit sumber]
Béas ketan dikeueum salila 4 jam, tuluy daun kiamis diasupkeun bari nambahan cai, terus disaring.[2] Saterusna béas ketan anu geus dikeueum, diseupan nepi ka satengah asak, tuluy diangkat, tuluy dina béas ketan anu geus satengah asak ditambahkeun cai ki amis pikeun ngawarnaan jadi héjo tuluy campuran éta digalokeun sangkan warnana rata.[2] Campuran éta diseupan nepi ka asak kira-kira salila 30 menit,sanggeus asak campuran dijait, tuluy ditiiskeun di luhur nyiru, saterusna dibéré ragi anu geus lembut leuwih tiheula, digalokeun nepi ka rata.[2] Pamungkas campuran dibungkus maké plastik atawa daun cau singrapet (biasana dina bungkusan ditambahkeun bawang beureum sarta cabé pikeun peuyeumna bisa jadi atawa henteu garah), tuluy ditunda salila 2-3 poé (difermentasi).[2]
Peuyeum Sampeu[édit | édit sumber]
Peuyeum sampeu teu béda jauh jeung peuyeum ketan ngan béda bahan bakuna wungkul nyaéta sampeu.
- Cara pikeun nyieun peuyeum sampeu :
Seupan sampeu nepi ka asak (Ulah asak teuing alatan engké hasilna jadi benyek), tuluy sanggeus tiis tendeun sampeu dina wadah bari ditutup anu geus diamparan daun cau sabada éta purulukan peuyeum ku ragi nepi ka rata.[3] Tutupan deui ku daun cau tuluy tutup maké tutup wadahnya.[3] Simpen di tempat haneut salila 2-3 poé.[3]


text:
Komodo Tour Leisure in Komodo and flores island is a local tour operator base in Labuan Bajo Flores – Indonesia. Our main goal is to arrange the Great trip Komodo and Flores Island. we have friendly staff and the helpful Guide that would handle you during the trip with us. Our business has been running the last 10 years, and our primary focus to
Sim abdi nyandak asmana sepuh bakal calon panganten pameget, Itulah rupanya yang dapat Admin sampaikan salah satu Contoh teks pidato serah terima pengantin .
Salajengna sakumaha anu parantos didugikeun ku sesepuh ti pihak calon pangantén pameget nembé, anu nyaurkeun yén Cép Tata sumpingna ka dieu téh saurna henteu jangjang henteu jingjing. Mung nyandak nu sarupi, nyaéta nu ngaringkuk kawas kuuk, nu bosongot kawas marmot, nu ngaréngkol osok ngompol, nu bedegul lir doran pacul.Minangka bubuka pisanggem, sim kuring nyanggakeun sadaya puji ka Alloh Nu Murbeng Alam, anu midamel sareng ngurus bumi-langit katut sapangeusina..
Biantara Sesepuh ti Calon Pangantén Awéwé Assalamu’alaikum Wr. Wbr. Ngahaturkeun nuhun ka panata acara anu parantos nyésakeun lolongkrang waktos kanggo simkuring, pikeun sasanggem dina ngabagéakeun kulawarga calon pangantén pameget.Kukituna saur pun anak salaku calon panganten pameget cumarios ka simkuring: kabeneran pisan ieu bahan biantara teh pas pisan sareng kahoyong oge kereteg hate, .
(rengse biantara panampian Pihak panganten istri, pok deui panata acara nyarita), Hadirin, Alhamdulillah nembe parantos resmi Calon Pihak Panganten Pameget macakeun akad nikah kalayan lancar..
pidato seren sumeren panganten pameget. 18.40 abikumala pidato nyerenkeun panganten pameget (tipe 1) assalamu'alaikum wr. wb. panampian pihak panganten .
Pangersa calon panganten pameget miwah rombongan. Jagong tuhur meunang ngunun dina pingping haturan wilujeng sumping, di wewengkon .., tempat pangaharepan sarakan keur kulawarga. Ka pihak calon panganten Istri, bisi si jalu hanjelu si lanang honcewang, sumangga geura hiyap calon panganten pameget miwah rombongan..
BABASAN PANAMPIAN BAKAL PANGANTEN PAMEGET TI PIHAK BAKAL PANGANTEN ISTRI. Ass. Wr. Wb Ku aosan bismillah alhamdu;lillah nyanggakeun pujian ka dzat anu maha heman, .
- Halaman ini diberdayakan oleh Google dan Bing! -


text:
Kertas
Kertas nyaéta bahan ipis & rata hasil tina komprési serat.[rujukan?] Serat nu dipaké biasana serat alam nu dasarna selulosa.[rujukan?] Bahan pangumumna nyaéta bubur kai, tapi aya ogé nu dijieun tina serat séjénna kayaning kapas, linén, haramay.[rujukan?] Sabeundeul kertas nu lobana 500 lambar disebut sa-rim.[rujukan?]
Eusi
Pabrikasi[édit | édit sumber]
Boh dijieun maké leungeun atawa Mesin Fourdrinier, produksi kertas téh ngaliwatan opat hambalan:
Nyiapkeun serat[édit | édit sumber]
Bahan nu rék dipaké nyieun kertas dikonversi jadi bubur (pulp). ku sabab lolobana tina bahan alam, prosés ieu sok merlukeun diwilah-wilah jeung dikumbah.[rujukan?] Mun seratna geus kaékstrak, saterusna bisa diwarnaan atawa dibodaskeun luyu jeung hasil ahir nu dipikahayang.[rujukan?]
Dijieun jadi lambaran[édit | édit sumber]
Bubur serat téa terus diéncérkeun maké cai, laju dialirkeun ngaliwatan saringan sahingga ngahasilkeun ramat serat; watermark biasana ditambahkeun dina hambalan ieu.[rujukan?] Ramat ieu terus diprés sarta digaringkeun jadi lambaran kertas kontinyu.[rujukan?]
Mun kertasna dicitak, buburna diasupkeun kana wadah citakan nu dasarna saringan (atawa alat panggaring lianna), sahingga seratna tinggaleun dina sarinana, sedengkeun caina ngalir.[rujukan?] Pikeun miceun sésa caina, seratna diteken sahingga kapeureut.[rujukan?]
Kertas nu diproduksi massal biasana dijieun maké prosés kontinyu (Fourdrinier).[rujukan?] Sanggeus garing, lambaranana bisa diteukteukan luyu jeung ukuran nu dipikahayang.[rujukan?] Ukuran kertas baku ditangtukeun ku badan pamaréntah kayaning Organisasi Standarisasi Internasional (ISO).[rujukan?]
Digaringkeun[édit | édit sumber]
Nalika diprosés di pabrik, kertas bisa sababaraha kali ngaliwatan prosés digaringkeun.[rujukan?] Kertas nu garing leuwih kuat batan nu baseuh, sahingga leuiwh hadé dina kaayaan garing sangkan teu pegat dina prosés produksina (mun pegat mah biasana sok dibuburkeun deui).[rujukan?]
Aplikasi[édit | édit sumber]
- pikeun ditulisan atawa dicitak: kertasna jadi dokumén; bisa ditujukeun pikeun neundeun catetan/rékaman jeung komunikasi. Kertas ogé bisa mibanda ajén: [rujukan?]
- pikeun mungkus:
- pikeun beberesih (baca ogé tisu):
- pikeun konstruksi
Sajarah[édit | édit sumber]
Kecap paper (basa Inggris, pahpir?) asalna tina bahan tulis Mesir nu disebut papirus, nu dijieun tina tangkal papirus.[rujukan?] Papirus geus dijieun di Mesir ti taun 3000 SM, lajeng di Yunani Kuna jeung Romawi.[rujukan?] Ka kalér, aya perkamén atawa vellum nu dijieun tina olahan kulit domba jeung sapi, sabab papirus mah tumuwuhna di wewengkon subtropis.[rujukan?] Di Cina, mimitina mah tulisan téh dijieun dina awi, beurat jeung matak susah mawana.[rujukan?] Sutra kadang dipaké, tapi mahal teuing.
Cai Lun, nu dines di pangadilan Cina, ngadadarkeun cara modérn pikeun nyieun kertas taun 105 M; anjeunna kacatet salaku jalma munggaran nu nerangkeun cara nyieun kertas tina kapas.[rujukan?] Iber nu leuwih heubeul, cenah mah geus aya ti taun 150 sM (di Cina kénéh).[rujukan?] Kamonésan ieu lajeng sumebar ka luar Cina; budaya Asia Wétan lianna.[rujukan?] Tatacara nyieun kertas ditransfer ka Koréa taun 600, terus ka Jepang dibawa ku pandita Buda, Dam Jing, taun 625, nu maké serat tangkal murbéy.[rujukan?] Sanggeus aya dadagangan antarwewengkon sarta perang Talas, papanggihan ieu sumebar ka Wétan Tengah, diadopsi ku urang India jeung Italia kira abad ka-13.[rujukan?]
Di Indonésia, euweuh catetan anu pasti ngeunaan iraha mimiti mikawanoh kertas.[rujukan?] Tapi sahanteuna geus ti abad ka-15 kénéh, ku ayana naskah-naskah nu ditulis dina daluang (dijieun tina kulit kai).[rujukan?] Saméméh ngagunakeun daluang, naskah ilaharna ditulis dina lambaran daun lontar/nipah.[rujukan?] Pangabisa nyieun daluang nepi ka kiwari geus langka pisan.[rujukan?]


text:
5 Poé di Surabaya Ngiringan Rakernas Relawan TIK jeung Festival TIK 2013 #1
Angkat ti bumi di Kampung Sekebuluh Desa Ciburial tabuh 18.30 WIB (ba’da Magrib). Nyimpang heula di puncer tanjakan, bari leleson saatos nikreuh nanjak meuntas Jalan Raya Resort Dago Pakar. Di puncer tanjakan ngahaja cicing heula da boga janji, jeung salah saurang rélawan #DeMIT (Desa Melek IT) Desa Ciburial anu nyanggupan mancén tugas. Aya dongeng aheng tur moal bisa dipohokeun di eta puncer, keun we ngan saukur kuring jeung si manehna hungkul nu apal.
Singkatna carita, kuring terus naék ojég ngajugjug Términal Dago rék naék angkot Dago-Stasiun Hall Bandung. Nepi ka Términal Dago hujan ujug-ujug ngagebrét, kapaksa kuring ngiuhan heula sabab angkot nu rék di tumpakan can katémbong aya.
Lila nungguan angkot nu dimaksud karasa keselna, sedengkeun waktu terus nyérélék. Ahirna diputuskeun kusabab bisi katinggaleun karéta kuring naék angkot nu aya heula, nyaéta Dago-Kalapa. Éta angkot Dago-Kalapa téh lumayan pinuh ku panumpang, sugan téh penumpangna nuju arah ka Kalapa, éh kuring salah duga, ternyata penumpang nyasab anu kabablasan ngadeun ka Términal Dago. Kusabab kaayaan hujan anu lumayan badag, supir angkot nyaaheun ka penumpangna, éta penumpang nyasab dianteurkeun heula asup ka jero wewengkon Dago Tea House, lumayan jauh ogé. Hate kuring beuki ratug boa-boa tulus kuring katinggaleun karéta.
Angkot terus maju ka arah Kalapa, éh di Cikapayang muter deui ka Sékéloa ku sabab aya penumpang anu kudu turun di Sékéloa. Kuring ngan saukur bisa pasrah we bari ngado’a.
Bari sms-an jeung babaturan kuring fixed rék turun di parapatan saatos BIP terus naék angkot deui anu ka arah Stasiun. Babaturan Relawan TIK ti Garut jeung ti Cianjur ngamention dina twiter yén maranéhna tos nepi di Stasiun Bandung ti beurang kénéh.
Ahirna kuring nepi di Stasiun Bandung. Culang-cileung néang balad Relawan TIK teu aya tanda-tandana. Nempo jam di stasiun tos nunjukeun jam 19.30. Kuring nga sms no kontak Relawan TIK anu aya, tapi teu aya balesan. Ahirna kuring nelepon kang @rixabdg nanyakeun di lebah mana posisi. Singkat carita Tim Relawan TIK Jabar (5 jelema) panggih, sasalaman, ngumpul, terus ngabring naék Karéta Turangga jurusan Stasiun Bandung -Stasiun Gubeng Surabaya.
—————- nyambung ka bagean #2.


text:
Dina ceuk beja poe iyeu kula deuk neruskeun deui sesa soal ramalan jayabaya kamari….masih loba nu panasaraaan kaaan..??? heheee….yeuh nyah salain ramalan soal nu kamari kula geus dikokono…masih aya keneh nu liana….nyaeta loba na nu nyupang jeung ngepet… pernah ngadengeee mereuuun……tah ngepet alias nyupang mangrupakeun hiji fenomena anu ceuk beja dilekenan ku jalema2 anu hayang loba duit tapi mbung cape gawe anu ahirna milih jalan mistis jiga kitu…..taaah kondisi eta sing horeeeeng geus diramalkeun bakal terjadi ku Jayabaya maaah….dan eta kajadian kaaaan..??
Dina ramalana tea Jayabaya nyebut, yen ngke jagamah loba jalema anu gawe hade tapi malah isin anu ahirna leuwih milih nipu. Aya oge dihiji waktu loba jalema anu sangheuk gawe tapi hayang sugih...ahu ahirna loba jalema anu leuwih milih nurutkeun hawa nafsu angkara murka jeung ngalakukeun dosa gede….kajadian kan kiwari..???
Gogodan Rompang
Dina ceuk beja poe iyeu kula deuk neruskeun deui sesa soal ramalan jayabaya kamari….masih loba nu panasaraaan kaaan..??? heheee….yeuh nyah salain ramalan soal nu kamari kula geus dikokono…masih aya keneh nu liana….nyaeta loba na nu nyupang jeung ngepet… pernah ngadengeee mereuuun……tah ngepet alias nyupang mangrupakeun hiji fenomena anu ceuk beja dilekenan ku jalema2 anu hayang loba duit tapi mbung cape gawe anu ahirna milih jalan mistis jiga kitu…..taaah kondisi eta sing horeeeeng geus diramalkeun bakal terjadi ku Jayabaya maaah….dan eta kajadian kaaaan..??


text:
Virus
- Ieu artikel ngabahas ngeunaan partikel biologis; pikeun istilah komputer, tingal virus komputer. Pikeun nu séjénna, baca virus (disambiguasi).
Virus (Lat. racun) atawa pirus hartina partikel submikroskopik nu bisa ngainféksi sél-sél organisme. Dina hambalan dasarna, pirus téh diwangun ku matéri genetik nu dikandung dina cangkang protéin nu disebut kapsid, nu jadi pangbéda jeung partikel kawas pirus samodél prion jeung viroid. Ulikan ngeunaan virus katelahna virologi, sedengkeun nu ngulik virus disebut virolog.
Virus téh sarupa jeung parasit intrasélulér obligat nu pada-pada teu boga alat réproduksi mun aya di luareun sél inang. Tapi, teu kawas parasit nu écés hirupna, pirus mah teu puguh.
Pirus nginféksi rupa-rupa organisme, boh eukaryote (kayaning sato, serangga, jeung tutuwuhan) atawa prokaryote (misalna baktéri). Pirus nu nginféksi baktéri disebut baktériofag (bacteriophage), atawa sok disebut fag (phage) wungkul.
Kahirupan virus masih haneut dipadungdengkeun, sabab virus teu nedunan sakabéh kritéria/sarat definisi hirup, utamana mah alatan euweuhna mémbran sél jeung métabolisme nu teu mandiri.
Eusi
Asal-usul[édit | édit sumber]
Asal-usul virus modéren can pati écés, sarta aya kamungkinan datangna ti sababaraha sumber. ku sabab can kungsi aya nu manggihan fosilna, hiji-hijina téhnik nu bisa dipaké nyaéta téhnik molekulér. Danget ieu aya dua tiori anu dianut:
- Virus leutik nu ngandung ukur sababaraha gén kamungkinan mangrupa asam nukléat anu leupas ti génom hiji organisme. Matéri genetikna bisa jadi diturunkeun tina unsur genetik nu bisa dipindahkeun, kayaning plasmid atawa transposon, nu condong pipindahan.
- Virus nu génomna leuwih badag, misalna poxvirus, bisa jadi asalna tina sél leutik nu marasitan sél inang nu leuwih badag. Gén-gén nu teu dipikabutuh pikeun kahirupan paratitikna lajeng leungit dina prosés retrograde evolution – hartina évolusi malik. Baktéri Rickettsia jeung Chlamydia mangrupa sél hirup nu, kawas virus, bisa baranahan mun aya dina sél inang.
Viroid, satelit, jeung prion mangrupa partikel inféksi lianna nu strukturna leuwih basajan batan virus.
Klasifikasi[édit | édit sumber]
- Pikeun leuwih jéntré ngeunaan jejer ieu, mangga tingal Klasifikasi virus.
Dina taksonomi, klasifikasi virus geus kabuktian hésé ku sabab euweuhna rékaman fosil, komo deuih statusna salaku mahluk hirup gé masih dipadungdengkeun. Virus teu asup kana domain klasifikasi biologi nu geus aya, antukna ukur dimimitian tina hambalan kulawarga. Najan kitu, geus aya nu ngusulkeun ngaran domain Acytota, antukna virus diperenahkeun sajajar jeung domain Eubacteria, Archaea, jeung Eukarya. Perlu diinget yén kiwari teu sakabéh kulawarga diklasifikasikeun kana ordo, teu sakabéh genera diklasifikasikeun kana kulawarga.
Salaku conto klasifikasi, virus cacar hayam asup kana kulawarga Herpesviridae, subfamili Alphaherpesvirinae jeung genus Varicellovirus, ari ordona mah can aya. Struktur umumnya mah kawas kieu:
Sistim klasifikasi nu aya ayeuna dikembangkeun ku Komite Internasional Taksonomi Virus (Internasional Committee on Taxonomy of Viruses, ICTV). Dina lebah ordo, ahli taksonomi kudu nimbang-nimbang tipeu asam nukléat nu aya, naha utas tunggal atawa ganda, sarta aya/henteuna amplop. Sanggeus tilu pasipatan ieu, nu ditimbang téh tipeu inang, bentuk kapsid, pasipatan imunologis, jeung tipeu panyakit nu dibalukarkeunana.
Pikeun tambahan, aya ogé sistim klasifikasi Baltimore nu merenahkeun virus dina hiji ti antara tujuh Golongan, nu misahkeun virus dumasar cara réplikasi jeung tipeu génomna.
Struktur[édit | édit sumber]
Partikel virus nu lengkep, katelah virion, leuwih leutik batan transporter gén, diwangun ku asam nukléat hambalan paling dasar nu dikubeng ku bungkus protéin nu katelah kapsid. Ieu kapsid diwangun ku protéin nu disandi ku génom virus, bentukna jadi ciri morfologina. Unit protéin nu disandi virus, disebut protomér, bakal ngabentuk manéh jadi kapsid, tanpa merlukeun asupan ti génom virus - najan kitu, sababaraha virus nyandikeun protéin nu nungtun konstruksi kapsidna. Protéin nu ngabeungkeut asam nukléatna sacara téhnis disebut nukléoprotéin, sedengkeun beungkeutan antara protéin kapsid jeung asam nukléat virus disebut nukléokapsid.
Sacara umum, aya opat tipeu morfologi virus:
Ukuran[édit | édit sumber]
Virus nu geus katalungtik, lolobana boga ukuran kapsid 10 jeung 300 nanométer (diaméter). Pikeun babandingan, virion ukuran sedeng dibandingkeun jeung kutu téh sarua jeung ukuran manusa dibandingkeun jeung gunung nu badagna dua kalieun Gunung Everest. Sababaraha filovirus panjangna bisa nepi ka 1400 nm, tapi diaméter kapsidna mah kira ukur 80 nm. Najan lolobana mah moal katempo ku mikroskop cahya, aya ogé virus nu leuwih badag batan baktéri nu pangleutikna antukna bisa katempo mun maké pembesaran nu cukup. Pikeun nempo partikel virus, nu ilahar dipaké nyaéta mikroskop éléktron, boh transmisi atawa skén.
Virus nu anyaran kapanggih, mimivirus, teu galib ti nu séjén, diaméterna 400 nm. Virus pangbadagna ieu ukuran génomna nepi ka 1000 gén (sababaraha baktéri ngan boga 400) nu panjangna 1,2 mégabasa. Génomna ieu ngandung loba gén nu homolog jeung gén prokaryote sarta eukaryote[2]. Papanggihan ieu ngajurung para élmuwan mikiran deui kontrovérsi sabudeureun organisme jeung virus, nu saméméhna ukur dianggap unsur genetik nu bisa pundah-pindah.
Matéri genetik[édit | édit sumber]
DNA atawa RNA aya dina spésiés virus, tapi tara sakaligus aya duanana. Nu aya duanana téh ukur dina sitomégalovirus manusa, nu ngandung DNA jeung mRNA. Asam nukléatna bisa utas tunggal, bisa ogé ganda, gumantung spésiésna. Ku kituna, virus ngawengku opat golongan tipeu asam nukléat: DNA lambar ganda, DNA lambar tungggal, RNA lambar ganda, jeung RNA lambar tunggal. Spésiés virus sato geus katalungtik mibanda opat rupa kombinasi di luhur, virus tutuwuhan ilaharna mah boga tipeu RNA lambar tunggal, sedengkeun baktériofag mah lolobana boga tipeu DNA lambar ganda. Asam nukléat dimaksud di luhur téh bisa linéar, bisa ogé sirkular nutup.
Ukuran génom dumasar beurat nukléotidana téh rupa-rupa gumantung spésiésna. Génom pangleutikna nyandi kira ukur opat protéin kalawan beurat dalton, sedengkeun nu pangbadagna kira dalton sarta nyandi leuwih ti saratus protéin. Sababaraha spésiés virus mibanda nukléotida nu ahéng, kayaning hidroksimétilsitosin (gaganti sitosin) salaku bagian normal génomna.
Pikeun virus nu asam nukléatna dina bentuk RNA, lambaranana téh cenah séns-positip (ogé katelah lambar-pleus, plus-strand) atawa séns-négatip (ogé katelah lambar-mineus, minus-strand), gumantung komplemén/henteuna jeung mRNA virusna. RNA virus séns-positip téh ciples jeung mRNA virus, antukna bisa gancang ditranslasikeun ku sél inang. RNA virus séns-négatip kompleméntér jeung mRNA antukna kudu dirobah jadi RNA séns-positip ku RNA polimérase saméméh translasi.
Larapan[édit | édit sumber]
Élmu hayat[édit | édit sumber]
Virus téh penting pikeun ulikan biologi molekulér jeung sél, sabab nyadiakeun sistim basajan nu bisa dimanipulasi sarta ditalungtik fungsi sélna. Ulikan jeung dipakéna virus nyadiakeun rupa-rupa émbaran ngeunaan biologi sél. Pikeun conto, virus geus ngabasajankeun ulikan genetika sarta ngabantu urang neuleuman mékanisme dasar genetika molekulér, kayaning réplikasi DNA, transkripsi, olah RNA, translasi, transpor protéin, jeung imunologi.
Para ahli genetika geus ilahar maké virus salaku véktor pikeun ngasupkeun gén kana sél nu keur diulik, misalna sangkan sélna ngahasilkeun zat asing, atawa pikeun ngulik pangaruh asupna gén anyar kana génom. Dina pola nu sarupa, viroterapi ngagunakeun véktor virus pikeun natambaan rupa-rupa kasakit, misalna dina terapi gén jeung kangker.
Élmu bahan jeung nanotehnologi[édit | édit sumber]
Dina bulan April 2006, para elmuwan MIT (Institut Téhnologi Massachusetts) nyiptakeun kabel logam skala nano ngagunakeun virus hasil rékayasa genetik[3]. Kelompok MIT bisa maké éta virus pikeun nyiptakeun batré nu dénsitas énérgina tilu kali leuwih gedé batan bahan nu dipaké kiwari. Téhnologi ieu bisa dikembangkeun dina widang kristal cair, sél surya, sél suluh, jeung éléktronik lianna di mangsa nu bakal datang.
Pakarang[édit | édit sumber]
ku sabab virus bisa ngabalukarkeun épidemi, aya kahariwang ti sabagian pihak yén virus bisa dijadikeun pakarang biologis, komo sanggeus ayana béja yén virus flu spanyol nu mahabu taun 1918 geus bisa dikembangkeun deui di lab[4].
Étimologi[édit | édit sumber]
Kecap "virus" téh asalna dina basa Latin nu nujul ka racun jeung barang pibahyaeun lianna. Dina basa Inggris mah mimiti dipakéna téh taun 1392. Harti "agén nu ngabalukarkeun kasakit inféksi" munggaran kacatet taun 1728, saméméh kapanggihna virus ku ahli biologi Rusia-Ukraina Dmitry Ivanovsky taun 1892. Kiwari, kecap virus dipaké pikeun ngagambarkeun virus biologis sakumaha dipedar di dieu.
Sumberdaya séjén[édit | édit sumber]
Baca ogé[édit | édit sumber]
Tumbu kaluar[édit | édit sumber]
- Chart of viral pathogens which contribute to indoor air pollution
- Viruses: The new cancer hunters - Artikel IsraCast ngeunaan viroterapi
- The Big Picture Book of Viruses - Gambar jeung émbaran umum ngeunaan rupa-rupa virus
Rujukan[édit | édit sumber]
- Virus, Wikipédia édisi basa Inggris (5 Juli 2006)
- All the Virology on the WWW
- University of Leicester online notes - Virus Structure
- Chronic Active Human Herpesvirus-6 (HHV-6) Infection: A New Disease Paradigm
- Gelderblom, Hans R. (1996). 41. Structure and Classification of Viruses in Medical Microbiology 4th ed. Samuel Baron ed. The University of Texas Medical Branch at Galveston. ISBN 0-9631172-1-1
- Radetsky, Peter (1994). The Invisible Invaders: Viruses and the Scientists Who Pursue Them. Backbay Books, ISBNs 0316732168 (hc), 0316732176 (pb).
- Theiler, Max and Downs, W. G. (1973). The Arthropod-Borne Viruses of Vertebrates: An Account of the Rockefeller Foundation Virus Program 1951-1970. Yale University Press.
- Prescott, L. (1993). Microbiology, Wm. C. Brown Publishers, ISBN 0-697-01372-3
- Artikel ieu ngandung bahan-bahan ti Science Primer nu medal ti NCBI, nu, salaku publikasi pamaréntah AS, aya dina domain publik (1).


text:
Hasil Pencarian
Hasil pencarian untuk kata kunci jagal (3)
- Si Magrib
27 May 2003 - 2:11 am
Tepi ka taun 60 mah rea keneh tegal di Bandung teh. Lapangan bal oge loba deuih. Iwal ti Tegallega nu dibagi jadi sabaraha lapangan bal, aya lapang GB (tukangeun Gedong Sate), Gasibu, Jatayu, Cicendo, Dokter Rum, Brombek (Sukajadi), jeung sajabana. Ari tegal nu sok diparake arulin barudak mah, di antara Taman Maluku, Kebonkawung, Merbabu, jeung sajabana.
- CARITA PARAHIYANGAN
30 Nov 2001 - 1:06 am
Carita Parahiyangan teh hiji naskah kuno titilar Karuhun Urang sunda ti Galuh anu pohara munelna, ieu naskah teh luhur pisan ajen sajarahna, teu eleh ajenna najan dibandingkeun jeung pararaton atawa Nagarakretagama, nyaeta anu nyaritakeun hal ihwal katut kaayaan Singasari jeung Majapahit.
Carita Parahyiangan eusina nyarsilahkeun kaayaan pulo Djawa anu nyurug ka bagian Beulah kulon jeung sabagian ka Beulah Wetan; malah nyarsilahkeun Raja Sanjaya basa angkat ti Galuh ka tatar Wetan.
Tempat-tempat atawa daerah anu ditulis dina ieu naskah Carita Parahiyangan sabagian parantos kaungsi raratanana, sarta ti eta tempat-tempat teh loba bahan-bahan sejenna anu bias diguar.
- SABDA MUTIARA TI TATAR SUNDA
6 Sep 2001 - 12:00 am
Kalayan geter, nu ngaweuh aubing wujud, kereteg ati ngucapkeun syukur.
Rehing ngalangkungan SundaNet.Com, parantos tiasa kapedalkeun catetan wejangan-wejangan amanat para kasepuhan ti Tatar Sunda, anu digelaran ku Sabda Mutiarana Kasepuhan ti Cinunuk Garut sarta saterasna Insya Allah sabda-sabda sanesna.


text:
Dina Lapak
Fiksimini Basa Sunda
Fikmin # Chan Fék Chan Dher #
“Mpluk urang lalajo film euy di teun urang,” ceuk si Ulo ka si Nana Empluk, babaturanana.
“Rék nyetél film naon kitu, Lo?” ceuk Nana meni haget.
“Pokoknamah ramé lah batur mah can naringalieun,” témbal Ulo.
“Lah, hayang nyetél film Unyil uingah!” Nana sura-seuri. Bring.
Anjog ka imah Ulo, sup ka patengahan gék Ulo andekak sila, brek Nana diuk gigireunana.
Samenit-duamenit, satengah jam geus kaliwat, tipi jeung vcd can waé dihurungkeun. Nana mimiti kesel, diukna geus élékésékéng.
“Sok atuh geura setél film téh pajar ramé, naon kitu judulna?” Nana nyereng.
“Kalem brow, film Hongkong judulna gé chan fék chan dher nya tungguan we tepi ka derna,” tembal Ulo teu euleum-euleum.
“Beuuuh, géhél téh hanas dibandungan sugan téh heueuh! Ai fék chan aya nyah? Haiyaaa!” Ngadegungkeun sirah Ulo, tuluy nyingcilad mulang.


text:
Ku : MAMAT SASMITA
Bada lohor, Kang Sabri ngadon reureuh
di warung Aki Oléh. Genah nundutan
didinya mah. Ngilu nyempod dina gigireun tumpukan barabadan, bari nyarandé kana
tihang imah. Angin ngahiliwir neumbag kana awak, asa jadi dipépéndé. Panon
peureum hayam, mun kasaréan téh bisa nepi ka soré ngajéngjéhé di dinya mah.
Ragamang leungeunna kana korang nu
anyar dianyam, nu can dibébérés, nu masih kénéh cokrom ku bulu pangrautan.
Dialak-ilik. Kacida wewegna beunang nganyam Aki Oléh mah. Dialak-ilik deui. Koréjat
kang Sabri hudang, sok korang diteundeun kana urutna. Diéngké-éngké mah matak béakeun
waktu. Koréléng ka pipir warung, didinya aya sumur, wadah caina cukup ku émbér, tuluy wudu. Karasa cai
nyecep, ngabasuh kana beungeut, kana kulit leungeun, kana siku, kana suku, parat
kana tuur. Palebah tarang rada dicokcrokeun. Nyecep, asa parat kana tulang
sirah. Tunduh téh rada nyingray, geus keuna ku cai wudu mah. Tuluy asup ka
tajug ngadon solat lohor, teu lega tajug téh ukur dua méter ka dua méter, kitu
wé paranti nu lalar liwat mun rék solat.
Aki Oleh jeung pamajikanana, Nini
Jumsih, aki-aki jeung nini-nini, teuing sabaraha umurna, ngan sainget Kang
Sabri kacirina téh geus kitu, geus kolot ti bareto mula, tapi jagjag kénéh.
Sapopoéna, ngawarung sisi jalan, cenah mah ngawarungna téh ti keur ngora kénéh,
teu incah balilahan, didinya wé, malah jalan gé baheula mah masih jalan jajahan
kénéh, jalan paranti nu ka sawah, ka kebon. Ayeuna mah jalan téh geus ramé da
ngan éta jalan nu meulah lembur, nu brasna ka kota, ka pasar, ka masigit, ka
kaum, ka balé désa, ka kacamatan. Imahna jeung warung téh ngahiji
Kaasup pangkolotna Aki Oléh mah di
lembur éta téh, atuh kitu deui Nini Jumsih gé. Matak Aki Oléh mah apal pisan
kumaha kamekaran lemburna, jlug-jleg imah, pangeusi lembur nu beuki gegek, atuh
kitu deui kahirupan sapopoéna urang dinya. Geus genah hirup jaman ayeuna mah,
hayang kamamana gé babari tinggal niatna, haying nanaon gé babari tinggal boga
keur meulina, kitu omongan Aki Oléh. Da enya atuh kacida wekelna Aki Oléh mah,
geura boga tanah sisi jalan, tukangeun warungna, sanajan teu pati lega, unggal
waktu dipelakan sampeu, dipelakan cau, di pipir warungna rajeg tatangkalan, aya
rambutan, aya mangga, aya jéngkol, aya nangka. Deukeut sumur dipelakan ku séréh,
seureuh, léjét, ganyol, tangkal céngék ge aya, geus puguh bangsa jahé, cikur,
konéng mah aya, nu teu melak teh bawang beureum jeung bawang bodas. Majarkeun hésé
ngurusna jeung keun baé barang asakan teu maké bawang gé da moal matak weureu.
Sawah gé boga ari keur sapopoé mah, da ukur hirup duaan. Tampolanana barang dahar
téh cukup ku kulub sampeu atawa kulub cau atawa kulub ganyol gé geus seubeuh,
teu matak ngurangan tanaga.
Dadaganganana nu utama mah nyadiakeun
cai kopi. Harga ngajualna sarua jeung
harga sabungkus kopina nu sakali ninyuh. Kungsi aya nu nanyakeun naha teu rugi
ngajual sakitu? Padahal apan kudu mirun seuneu kudu nyadiakeun suluh, kudu
ngagolakeun cai. Ari jawabanana téh da seuneu mah teu kudu meuli, suluh mah
tina pangrautan jeung meunang ngaroroték pangpung, tanaga mah éta amalna, teu
kudu sagala diduitkeun, bisi leungiteun amanah. Teuing ka mana loyogna éta
omongan Aki Oléh téh.
Bérés solat, Kang Sabri diuk deui,
campego hareupeun Aki Oleh nu keur anteng ngaraut.
“Geuning birit korang téh carang aki”
cek Kang Sabri, bari leungeunna ngodongkang kana korang nu tadi diilikan.
“Hih apan kitu ti baheulana.” Jawab
Aki Oléh.
“Atuh dirobah wé ambéh mun ngawadahan
burayak teu moncor.”
Aki Oléh ngarérét ka Kang Sabri bari
ngomong “Ari barang gawé téh sagala rupa ge kudu apal prak-prakanana jeung kudu
apal pok-pokanana.”
“Na kumaha kitu aki?”
“Heu-euh ieu mah cék kolot, cék kolot
aki baheula, ti mimiti ngala awi, kudu apal kana mangsa ambéh awét kana
barangna, meulah awi kudu apal kana uratna, ngarautna kudu apal lilingeranana.
Ngaraut kudu nonggong kuya atawa ngabeuteung siraru, ambéh seseg anyamanana.”
Aki Oléh ngarandeg heula ngomongna, ngadon ngaregot cai kopi tina bekong. Kang
Sabri gé siga nu kabitaeun, tuluy ménta dipangninyuhkeun cai kopi ka Nini
Jumsih. Cai kopi dina gelas kaciri ngebul, nandakeun ditinyuh ku cai panas
ngagolak meunang nyiuk tina sééng luhureun hawu, lain ditinyuh ku cai baleuy.
“Ari pok-pokan, maksudna mah
saduk-saduk ménta ijin, da sahenteuna awi nu rék dituar téh tunggal mahluk pangéran
kénéh, kudu ngucap basmalah heula. Kitu deui dina niat rék nyieun hiji barang,
antara haté, ucap jeung lampah téh kudu saluyu, kudu sareundeuk saigel, ulah
pakia-kia. Korang téh wadah lauk, keur nu ngala lauk ti walungan, mun ditilik
kalawan telek apan siga dada, aya taktakna, aya beuheungna. Éta téh jadi
tangara mun ngaragap korang sarua jeung ngaragap angen sorangan. Mun lauk nu
beunang ku kecrik atawa ku useup anakna kénéh, bakal moncor tina birit korang,
ulah diala, lantaran pibakaleun jadi bibit, kitu deui mun teu asup kana
beuheung korang ulah diala lantaran bakal ngagedéan, bakal anakan, bakal
baranahan.”
Kang Sabri ukur unggut-unggutan.
“Éta téh kabéh gé siloka, yén urang
ulah hawek.” Kitu cék Aki Oléh, ditungtungan ku ngomong “Hampura aki nya, teu
niat nyanyahoanan, da bongan maké ditanya, jeung ongkoh deuih aki gé ukur béja
ti kolot baheula, kitu pok-pokanana.”
Kang Sabri masih kénéh ngahuleng, ras
kana dirina, mangkaning mun nguseup téh sok hayang sagala dirampid, mun wenang
mah haying sagala diala, rumasa teu ngarti kana siloka ti karuhun, padahal mamawa
korang téh meh unggal waktu, da resep pisan nguseup di walungan téh.
Kang Sabri méh-méhan poho, lantaran
ngulampreng ka warung Aki Oléh téh salian ti rék nginum cikopi jeung rék ngilu
solat di tajug, aya deui nu rék ditanyakeun ka Aki Oléh, ngan rada teu umum,
sok sieun disebut teu uyahan. Tungtungna ngarongkong kana ayakan, nu patumpang
tindih jeung korang.
“Ieu ki nu ngarautna kedah nonggong
kuya téh?”
Aki Oléh ngarérét kana ayakan nu keur
dicekel ku Kang Sabri “Enya, da nganyam ayakan mah kudu pisan ngarautna
nonggong kuya atawa ngabeuteung sirarau téh.”
Aki Oléh tuluy ngomong “Baheula mah
aya wanda lawon nu disebut kalangkang ayakan.”
“Lawon téh kaén ki?”
“Heu-euh kaén keur dijieun samping,
ayeuna mah rajeun disebut sarung poléng téa.”
Kang Sabri ngarigidig mawa ayakan ka
nu panas, nu kapentrang ku panon poé, sigana haying ningali kalangkang ayakan,
tuh geuning kalangkang ayakan téh teu béda ti bodas hideungna papan catur, Kang
Sabri inget kana papan catur nu geus kuleuheu di pangkalan ojég. Da enya ngan
ukur jadi tukang ojég nu bisa dilakukeun ku Kang Sabri keur ngabayuan kulawarga
sapopoé.
“Cék kolot baheula mah ayakan atawa
sair téh sarua jeung satungkebing jagat, geura sok tangkubkeun ayakanana, éta
téh sarua jeung nangkubna langit. Kolot baheula mah sok nyebut kosong jeung
eusi, dua papasangan nu salawasna aya dina hirup, aya senang aya susah, aya poék
aya caang, aya hadé aya goréng, diayakna hirup urang téh ku éta, ku hadé jeung
goréng, ku susah jeung senang. Sarung Poléng bodas hideung téh baheula mah sok
dipaké ku pandita, disebutna poléng puranteng.”
Kang Sabri ukur seuri maur ngadéngé
omongan Aki Oléh téh, teu nyangka ka dinya brasna. Ras kana dirina nu geus lila
jadi tukang ojég, nu karasa asa mindeng susahna tibatan manggih senangna.
Diayak antara susah jeung senang.
Beuki beurang mimiti jul-jol sasama
tukang ojég kitu deui nu baralik ti sawah atawa ti kebon, ngadon reureuh di dinya
jeung ngadon ngopi di warung Nini Jumsih.
Pamaksudan rék ngomong nu séjén ka
Aki Oléh téh teu betus, kaburu loba jelema, éra, sieun dikékéak, komo ku sasama
tukang ojég. Kang Sabri amitan ka Aki Oléh rék ka pangkalan ojég deui, sugan
bisa nambah rejeki poé ieu. Teu ngaleuleungit tadi isuk geus meunang dua rit
mawa nu rék nyaba, jeung nu rék ka pasar, nu rék nyaba mah méré ongkosna gé
rada onjoy, da bari ménta dido’akeun sangkan usahana mucekil di dayeuh, lumayan
keur ngabanjel dahar sakulawarga poé ieu. Motor Kang Sabri ngagerung dina jalan
balay nu renjul, bras ka jalan désa nu leuwih ruksak, komo mun usum hujan,
jalan téh nya leueur nya ledok, mun teu tapis ngamaénkeun setang motor téh
matak tikusruk, matak ngajurahroh. Hasil tatanén loba nu teu kaakut, sakalieun
aya treuk nu maksakeun téh, beu éta momotna sagala diakut, sagala ditumpuk,
matak paur nu ningali. Teuing iraha rék dioméanana jalan teh. Sigana mun jalan geus
dioméan mah kana motor gé ngageleser, moal matak olok ban. Ayeuna mah ban motor
teh teu kaur jagjag, kudu we bitu téa, kempés tea, geus puguh ari ban jero mah,
kapan ban luar gé matak téréh nyuriwidil da kahakan ku seuseukeut batu.
Ngahutang mah ngahutang, matak éra ka tukang béngkél, ari bocor ban jero bisa kénéh
ditambal ku sorangan, kitu ge mun aya kompana. Sabenerna aya jalan séjén nu
leuwih deukeut boh ka pasar boh ka kota téh ngan hanjakal sasak di Cikidang
geus ruksak. Ruksakna lain ngan ukur luhurna tapi jeung beusina, geus pinuh ku
karaha, tong boro diliwatan ku motor ku nu leumpang gé kudu pipilih, paur, oyéd
pisan.
“Heu-euh, meureun..!” Kang Sabri ujug-ujug ngomong kitu, padahal
apan keur tumpak motor, ngamaénkeun setang motor nyingkahan logak nu gudawang
di tengah jalan. Éta pédah pikiranana keur mapantes sikep Aki Oléh, lantaran
hirupna téh siga nu pasrah pisan, sadrah kana kadar. Meureun pédah geus kolot,
mun panon poé mah téréh surup. Sedengkeun
ari Kang Sabri masih ngora kénéh, budak dua, nu panggedéna kakara asup sakola
dasar, cék saréat mah panjang kénéh lalakon. Teu loba paménta ka nu keur kawasa
téh, pira gé hayang dioméan jalan jeung sasak Cikidang. Atuh da ayeuna mah kana
motor ojég téh babari pisan ruksak, ka béngkél mah mindeng pisan, geus puguh
ari ban bitu mah kalan-kalan sapoé téh noron. Kaayaan kitu téh kapan matak
pugag kana pagawéan. Komo deuih unggal isuk-isuk kudu wé nganteur anakna ka
sakola nu kakara asup sakola dasar, mangmeuntaskeun kana sasak reyod, teu téga
ari dileupas sina sorangan mah, paur tikoséwad dina sasakna. Mangkaning luhur,
di handapna, Cikidang caina nyéot, komo usum hujan mah nya leuleur nya caah.
Sabenerna hal jalan ruksak teh geus dimusawarahkeun ku warga kampung jeung Tua
Kampung, terus ditepikeun ka Lurah, sangkan ditepikeun ka Camat, satuluyna sangkan
ditepikeun ka Kepala Dinas, ka Bupati, ka Gubernur, ka Mentri , ka Presidén.
Engké kaputusanana balik deui, éta teh can tangtu disatujuan. Walah panjangna,
boa kaburu ganti nu jenengna gé.Beu, bati nyeri beuheung sosonggéteun
nungguanana gé. Kalan-kalan Kang Sabri
sok nalipak manéh, na kudu teuing mikiran nu kitu patut, tapi balik deui, mun
jalan alus, mun jambatan alus, meureun duit nu dipaké ka béngkél , duit nu
dipaké meuli ban, bisa dicéngcéléngankeun, keur jaga nyakolakeun anak.
Sanepina Kang Sabri ka pangkalan ojég,
sasama tukang ojég aya sababaraha urang, aya nu keur nundutan dina sasaungan,
aya deui nu keur maén catur tamba kesel. Kang Sabri gé ngilu ngiuhan dina
sasaungan.
“Giliran urang ayeuna téh nya?” omong
Kang Sabri.
“Enya” cék nu keur nundutan.
Sababaraha poé ti harita, Kang Sabri geus
andekak deui baé di warungna Nini Jumsih, ngadon ngopi jeung cacamuilan
ngadahar goréng sampeu, goréng hui jeung goréng cau. Gilig dina haténa aya nu rék
aya nu ditanyakeun téa ka Aki Oleh, keun baé disungseurikeun gé.
Mimitina mah ngadeukeutan Nini
Jumsih, api-api rék milu siduru, da enya masing geus rada beurang gé masih
karasa tiris, sigana geus rék asup kana usum halodo. Genah cingogo hareupeun
hawu mah, bari mantuan ngasur-ngasur suluh. Nini Jumsih keur nutu gaplék dina
jubleg, nutuna ge bari diuk wé dina jojodog. Sigana rék nyieun awug Nini Jumsih
téh.
“Nini, ari aki gaduheun jangjawokan
jampé hoyong ngimpi?” semu ngaharéwos nanya ka Nini Jumsih.
“Ngimpi naon ujang?”
“Hoyong ngimpi pendak sareng…..eh sanés
kitu, tapi itu ngimpi pendak sareng abdi !”
“Bogaeun wé meureun.”
Tayohna obrolan Kang Sabri jeung Nini
Jumsih téh kadéngéeun ku Aki Oléh, da béhna Aki Oléh némbal ti juru tepas imah paranti Aki Olé ngaraut awi, rada tarik.
“Lah boga jampé ti mana, mun dék gé
manéhna, nini..”
“Ih, ulah sok tadah tuduh ka batur,
pamali !” cék Nini Jumsih teu éléh tarik.
“Geuning baheula jaman keur ngora……..,” témbal
Aki Oléh deui, ngan teu kebat, teuing ku naon.
Ngadéngé kitu Nini Jumsih seuri
ngagikgik, bari leungeunna ngayak tipung gaplék ku kalo.
“Na kumaha kitu jaman nuju anom téh
nini,” cék Kang Sabri.
“Tanyakeun wé ka ditu!” cék Nini
Jumsih deui bari semu nunjuk ka tepas, ka Aki Oléh meureun maksudna mah.
Kang Sabri gé ka luar ti pawon,
ngadeukeutan ka Aki Oléh, teu poho bari mawa gelas cikopi.
Derekdek Aki Oléh ngadongéngkeun
jaman keur ngorana, jaman keur lalagasan, canah méh unggal peuting nu
kaimpikeun téh ukur Nini Jumsih, aya sangkaan dirina diomé atawa diparabun ku
Nini Jumsih. Kondéal aya kahayang sangkan sabalikna, sangkan Nini Jumsih nu ngimpi panggih jeung dirina,
terus tatanya ka nu leuwih kolot niatna mah ménta jampé sangkan nu di tuju
ngimpikeun dirina. Geus aya nu mere, tuluy dilakonan saratna, da kudu dibeuli
cenah, ti mimiti puasa tujuh peuting noron, bari diwiridkeun, poé ka tujuh kudu
ngeueum di leuwi sapeuting jeput. Atuh lamun rék dipetakeun éta jampé kudu
mandi heula di tujuh pancuran.
“Ku aki, kabéh papatah téh dilakonan,
teuing matih henteuna mah, ngan aki tambah monténg pikiran ka manéhna, najan
bukti apan kauntun tipung katambang béas, kalakonan ngahiji jeung manéhna,
meureun sabenerna mah papada bogoh wé.”
“Jadi kami téh dipélét nyah..?” kadéngé
Nini Jumsih ngagorowok ti pawon. Gororwokna Nini Jumsih teu diwaro ku Aki Oléh,
tonggoy we ngaraut awi bahan keur nganyam. Kang Sabri seuri ngahéhéh.
Kitu dongéng Aki Oléh téh,
ditungtungan ku ngomong “Ulah sok gindi pikir lalaki mah bisi katulah, maké
jeung hayang ngimpi jeung nu séjén sagala, anggur mah dimémén-mémén nu aya.”
“Heu-euh, lalaki teu uyahan nu ktu
patut mah, kudu karunya ka nu di imah.” Nini Jumsih ngagorowok deui ngéngklokan
omongan Aki Oléh. Kang Sabri api-api teu ngadéngé.
“Kumaha aki jampena teh?” Ngomong
kitu téh Kang Sabri bari ngadengo ka Aki Oléh
“Na urang mana jang, urang dieu?”
“Sanés urang dieu aki, urang dayeuh.”
“Uluh jauh geuning. Maksud ujang téh
kumaha kitu?”
“Muhun, manéhna téh sina ngimpi
nganjang ka dieu, sugan wé tos ngimpi mah hoyongeun ameng ka dieu.”
“Awéwé eta téh jang?”
“Sanés awéwé, lalaki!”
“Aeh, dulur ujang éta téh?”
“Sanés, tapi gegedén!”
“Na saha atuh, gegedén kumaha?”
“Bupati, bapa Bupati ki!”
Aki Oléh ngahuleng siga nu reuwas bari
neuteup semu molotot ka Kang Sabri. Kang Sabri ngebetem asa hanjakal kalepasan
ngomong. Celengkeung téh Nini Jumsih
ngomong ti pawon “Lahuta teuing, kahadé bisi jadi matak, ulah ngomé teu
pararuguh.”
Gorolang Kang Sabri ngomong,
majarkeun maksudna lain niat goréng ngan sina datang ka lembur téh ambéh sidik kana
kaayaan di pilemburan, ambéh jalan dioméan, ambéh sasak dioméan, ambéh
ngabangun puskesmas, supaya nu gering teu maot di jalan, ambéh barudak nu
sakola teu kakarayapan dina sasak butut. Kapan kitu jangjina waktu keur
kampanye.
“Aki, wios abdi teu dipasihan jampé
ngimpi gé, da aki mah tos kataékan ngawatek jampé ngimpi téh, ku aki wé atuh
dioména sangkan gegedén teh jol ka dieu.” Cek Kang Sabri bari ngodok dompétna,
ngaluarkeun sesebitan koran jeung selebaran waktu kampanye. “ Ieu aya namina,
yuswana, wetonna, alamatna, fotona sareng nami ibu ramana,” bari ngagolérkeun
sesebitan koran téa jeung selebaran kampanye nu aya data bapa Bupati, di hareupeun
Aki Oléh.
“Atuh diondang wé kadieu, meureun
bakal datang,” cek Nini Jumsih ti pawon.
“Lah diondang mah matak olok kéjo
nini, matak olok tuangeun kanggo susuguhna, da geuning nguping mah kedah
meuncit hayam, meuncit domba, kedah ngabedahkeun balong sagala. Karunya ka tua
kampung sok dagdag-dégdég, nu ripuh mah urang dieu kénéh. Sae ku cara lantip
nini.”
“Mun ka dieu téh ku nini rék
disuguhan awug,” cék Nini Jumsih.
“Atuda nu kitu mah jol téh tara
nyalira, kédah we dialeut-aleut, geura nu ngiringkeunana gé aya kana tilu
beusna, nyuguhan awugna gé kedah aya sapuluh nyiru mah,” témbal Kang Sabri.
Nini Jumsih teu ngomong deui, kitu deui Aki Oléh, teu ngomong sakemék, waktu Kang
Sabri amitan gé, Aki Oléh ukur ngajawab
“Heug.”
Isukna, isuk-isuk, masih rebun kénéh,
cireumis gé masih ngagaréndang kénéh. Aki Oléh masih ngaguher kénéh, da
peutingna guling gasahan teu daék saré. Nini Jumsih mah geus ngosrek sasapu di
buruan, nyapuan pangrautan, tuluy pangrautan mah dipisahkeun keur suluh. Dina
runtah nu disapukeun aya sesebitan koran jeung selebaran kampanye ti Kang Sabri,
ngumpul jeung tumpukan runtah, gur
diduruk, haseupna luak-léok kabawa angin, léosna kamana boa***
(Dimuat Tribun Jabar Salasa 27/8/2013, Rebo 28/8/2013,
Kemis 29/8/2013)


text:
Khasiat qnc jelly gamat keur kelenjar getah bening
Dina artikel ieu kami baris ngabahas sakeudeung ngeunaan "Tradisional Kedokteran limfa titik". Pikeun sésana, di handap mangrupa review pinuh ..
Obat / herbal Kusabab khasitnya kabuktian éféktif jeung aman di nyampurkeun sagala rupa panyakit jeung paménta ubar kituna herbal ku rahayat Indonesia. Kumaha henteu, ubar ieu seeded sababaraha aspék. Di sisi séjén obat herbal geus sabudeureun ti generasi karuhun. Tur dugi kiwari ubar herbal / Pengetahuan Alam ieu ogé masih dipercaya pikeun ngubaran kasakit minor atawa geringna serius leuwih tiheula.
Ku kituna ulah heran lamun kadang urang mindeng ngagabungkeun obat di médis / ubar modern kalawan remedies herbal. Malah loba jalma anu beuki percaya sarta milih meakeun obat herbal di curing kasakit keur ngalaman. Sajaba ti kapentingan tinggi na minat masarakat Indonésia. Nu peryogi kauninga Kunaon teh jamu anu punjul ti obat kimia jeung pangobatan lianna.
Jelly Gamat QNC teh panganyarna produk inuman kaséhatan Top cikal Indonesia nu dijieunna tina bahan herbal alam nu geus kabuktian efficacy di nyampurkeun rupa-rupa kasakit duanana kronis sarta non-kronis eta.
Jelly Gamat QNC ngarupakeun solusi pangalusna dina pengobatan panyakit titik limfa. Jelly Gamat bahan dina unggal QNC TEBUKTI potent di mengoabit kelenjara limfa Anjeun. QNC Gamat Jelly dijieun tina 100% bahan alami atawa bumbu anu sanajan pamakéan mesin modern nu diawasan ku ahli kaséhatan.
Bahan utama obat herbal anu QNC Gamat Jelly Laut bonténg nimba Emas, sarta dirojong bahan séjénna kayaning Sweetener Steva, RO Cai, sayur Emulsifier, Essen Pengetahuan Alam, Buah & Extracts sayur. Ditambah komposisi bahan lianna geus kabuktian yén Jelly Gamat QNC mibanda pasipatan jeung kauntungan leuwih produk gamat jelly lianna.
Jelly Gamat QNC ogé aman meakeun sagala kalangan, jelly Gamat QNC geus didaptarkeun Legality: DEPKES-IRT No. 109321601291-1229 sarta meunangkeun légal Halah 100% tina MUI nu dijamin aman salila di konsmsi.


text:
Hasil Pencarian
Hasil pencarian untuk kata kunci lajengna (6)
- Landong Baeud 2Ku : M. Nana Munajat Dahlan
3 Apr 2005 - 10:29 am
Upami saderek ngagaduhan putra anu bangor jeung badeurna nataku, tong hariwang, Gan Oman gaduh resep anu jetu.
Sayogikeun lawon hideung tilu meter, sisina kaput ku benang koneng, lajeng pilarian kembang samboja seueurna tujuh siki, omat kedah sareng gagangna, teras sayogikeun bata beureun seueurna gumantung kana weton putra Bapa.
- Kampung Kuta Pantrang Nanggap Wayang
25 Jul 2004 - 9:51 pm
Hasil Lokakarya Aksara Sunda yang dilaksanakan atas prakarsa Pemda TK I Prop. Jabar dan Fakultas Sastra Universitas Padjadjaran, tanggal 21 Oktober 1997, adalah peristiwa budaya yang sangat besar dan mendasar "bagi" peradaban Sunda. Bangsa yang mempunyai sistem ortografis sendiri, berkemungkinan untuk menjadi bangsa yang "besar".
- NADOMAN NURUL HIKMAH, DARAS I (bagian 8)Al Baqarah (Surat Kadua) - ayat 127 d/k 141 (tamat)
19 Apr 2004 - 1:41 am
71. KUDU SABAR (:2/127) - rhs, 4 Syawal 1421 H
- Upama gaduh kahayang, ulah osok rurusuhan,
kudu bari sabar diri, kudu tartib ati-ati.
- Contona ngadegkeun Ka'bah, ku Ibrahim di baladah,
ngentepkeun batu teh nungtut, ku leukeun mah nya ngawujud.
- Mun keur migawe garapan, kudu sabar dileukeunan,
bari muntang ka Ilahi, gawe teh jadi pangbakti.
- Upama gaduh kahayang, ulah osok rurusuhan,
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.


text:
Bawang bodas
Bawang bodas atawa Allium sativum L, mangrupa pepelakan anggota familia lilaceae anu loba tumuwuh di Indonésia utamana di Jawa Tengah sarta Nusa Tenggara.[1]
Asal Muasal[édit | édit sumber]
Asia tengah nyaéta lokasi anu mangrupa pusat asal muasalna bawang bodas sarta A Longicuspis anu boga sipat éndemik di Asia tengah, bisa mangrupa tipe nini moyang liarna.[2] Bisa dicindekkeun A Longicuspis ngahasilkeun siki anu bisa tumuwuh, samentara bawang bodas biasana henteu tapi sawatara klon A Sativum bisa ngahasilkeun sababaraha siki anu bisa tumuwuh.[2] Kiwari keur diupayakeun pepelakan anu bisa dikembangkeun ku siki.[2] Bukti isozom terkini nunjukkeun yén misahkeun bawang bodas ti A Longicuspis kurang bener.[2] Aya bukti deui yén bawang bodas téh geus biasa digunakeun di Mesir saméméh taun 2000 SM, jeung di Cina ogé di India leuwih ti 1000 taun ka tukang.[2] Padang ti Eropa mantuan nyebarkeun bawang bodas terus-terusan nepi ka jadi komoditas sayuran anu penting di dunia, minangka bumbu pikeun masakan.[2] Sanajan ngan ukur dipaké sapersapuluhna ti batan bawang beureum, bawang bodas mangrupa Allium kadua anu loba digunakeun.[2] Bawang bodas loba diproduksi hampir ku sakabéh negara,jeung dibudidayakeun anu dimimitian ti khatulistiwa nepi ka lintang 50°.[2] Sanajan tumuwuh sarta rupana rada jiga bawang bombay, bawang bodas béda dina hal daunna anu padet, wangunna ngabentuk hurup V, jeung ngagulung sacar longitudinal.[2] Nu ngabédakeun tinu séjénna nyaéta yén ujung daun bawang bodas teu nendeun kadaharan.
Ciri-ciri[édit | édit sumber]
Bawang bodas anu penting pikeun ubar nyaéta beuti watangna anu miboga bau anu khas aromatik, rasana lada, uraiana makroskopikna :
- Mangrupa beuti majemuk anu bentukna rata-rata rada buleud, miboga garis tengah 4 cm nepika 6 cm.[1]
- Warnana bodas diwangun ku sababaraha siung (8 nepika 20 siung), anu sakabéhna kabungkus ku 3-5 selaput ipis warna bodas.[1]
- Unggal siungna dibeulit ku 2 selaput ipis, selaput luar warnana ngadeukeutan warna bodas jeung rada logor, sedengkeun selaput luar ngabungkus rakeut dina bagian luar daging siung, warnana jambon, anu babari diesotkeun.[1]
Kandungan zat-zat dina beuti bawang bodas, nyaéta :
- Minyak atsiri antara 0,1% nepika 0,5% anu eusina dialildisulfida, alilpropildisufida jeung senyawa sulfur organik séjéna.[1]
- Alin (teu miboga bau) anu dina hidrolisa bisa nimbulkeun bau bawang, ku dosis antara 2 gram - 8 gram bisa digunakeun pikeun obat antiseptika, antispasmodika, antiiritansia.[1]
Khasiatna[édit | édit sumber]
- Ngahambat morosotna uteuk sarta sistem kekebalan
- Mantuan ngahambat prosés ngolotan
- Ngahambat tumuwuhna sél kangker
- Kalayan ngonsumsi bawang bodas, resiko katularan kanker bisa dikurangan
- Bawang bodas anu dikonsumsi sacara rutin dina jangka waktu nu tangtu bisa mantuan nurunkeun kadar kolésterol
- Zat anti-kolesterol dina bawang bodas anu ngaranna ajoene nulungan nyegah penggumpalan getih
- Bawang bodas bisa mantuan meredakan stress, kahariwang, sarta déprési, jeung éfék anu leuwih lembut
- Bawang bodas ngandung vitamin A
- Bawang bodas ngandung vitamin B
- Bawang bodas ngandung vitamin C
- Bawang bodas ngandung kalsium
- Bawang bodas ngandung potasium
- Bawang bodas ngandung antioksidan
- Bawang bodas ngandung karotén sarta selenium
- Ngonsumsi 2-3 siung bawang bodas sapoé, baris nyingcetkeun tina kamungkinan miboga panyakit jantung,
- Nyageurkeun tekenan darah tinggi
- Ngaringankeun tukak lambung
- Nurunkeun kolesterol dina getih
- Ngaronjatkeun insulin getih pikeun penderita diabetes
- Ngalumpuhkeun radikal bébas anu ngaganggu sistem kekebalan awak
- Méré mangpaat pikeun penawar racun (detoxifier) anu nangtayungan awak tina sagala rupa panyakit
- Mantuan nambahan napsu dahar lamun didahar atah-atah
- Ngajaga stamina awak
- Ngandung khasiat antimikroba, antitrombotik, hipolipidemik, antiarthritis, hipoglikemik, sarta ogé miboga antivitas minangka antitumor [3]
Tapi sakumaha hasiatna hiji ubar, lamun henteu dimbangan ku pola hirup nu beuner bakalan sia-sia.[3]


text:
Hayang apal ogé naon sababna Sumedang bet dijadikeun Puseur Budaya Sunda. Da sigana henteu ujug-ujug jeung ojol-ojol dijadikeun kitu lamun taya sabab-musababna. Sanggeus nyungsi ngaliwatan Google, kapanggih ogé alesan Sumedang dijadikeun Puseur Budaya Sunda. Dina tulisan anu dipedalkeun ku Budaya Sunda kalawan dijudulan Sumedang Puseur Budaya Sunda, dijelaskeun dadasarna. Cenah aya opat alesan anu nyababkeun Sumedang dijadikeun Puseur Budaya Sunda.
- Kusabab makuta Binokasi anu mangrupakeun makuta titinggal Karajaan Sunda aya di Sumedang, perenahna di Musium Geusan Ulun. Sanggeus Karajaan Sunda runtag, éta makuta Binokasih téh diwariskeun ka Karajaan Sumedanglarang anu nuduhkeun yén Sumedanglarang téh jadi karajaan anu nuluykeun tapak lacak Karajaan Sunda. Nepikeun ka ayeuna éta makuta Binokasi téh aya di Sumedang.
- Sumedang mangrupakeun hiji wewengkon anu masih kénéh maké Basa Sunda dina obrolan sapopoéna, boh di padésaanana boh di dayeuhna. Barudak anu sarakola ogé masih kénéh loba anu maraké Basa Sunda dina sapopoéna. Hal ieu cenah béda reujeung wewengkon séjén anu aya di Tatar Sunda.
- Sumedang miboga kabudayaan anu loba jeung rupa-rupa. Kabudayaan dina wangunan upacara-upacara adat tradisional, aya anu dina wangunan kasenian, jeung anu séjénna.
- Di Sumedang loba mucunghul ahli atawa tokoh budaya Sunda saperti Alm. Saleh Danasasmita, Prof. Saini Kosim, Alm. Makmur Danasasmita, Alm. Rd. Angga Kusumadinata, jeung anu séjénna. Tokoh entragan anyarna anu mileuleuheungkeun kana Budaya Sunda ogé lumayan loba.
(Gambar meunang nginjeum ti insancoba.blogspot.com)


text:
Dina Lapak
Fiksimini Basa Sunda
Fikmin # Kanyenyerian #
Lalampahan Jakarta ka Yogyakarta, naék karéta. Di hareupeun aya panumpang lalaki jeung awéwé. Ningali geugeutna mah, pantesna pangantén anyar. Matak pikabitaeun. Statsion-statsion kalaliwatan, ogé statsion Bandung, jeung Cibatu. Di unggal statsion, loba nu tarurun, malahan waktu karéta ampir ka Statsion Gombong ogé, panumpangna geus coréngcang. Basa rék ngaliwatan statsion Lempuyangan, panumpang nu awéwéna cengkat.
“Mau ke mana, Dik?” Nu lalakina nanya.
“Pipis.” Ogo. Ngalanggéor. Kira-kira sapuluh menitan, manéhna datang bari rambisak. Nyulusup ka dadana nu lalaki. Inghak-inghakan. Umumna lalaki urang Jawa nu sok ngogo pamajikan, buuk nu awéwé diusapan, bari pok,
“ada apa, Dik? Ada yang ganggu?” Gideug. Inghakna tambah rosa. Jeungna deui saha nu ngaganggu, da panumpang tinggal sababaraha urang.
“Ngomong dong. Mas bingung nih.” Cengkat. Masih inghak-inghakan. Réma-réma lalakina nyusutan cipanonna, bangun nyaah pisan.
“Anu, Mas. Tadi aku nemu kaléng roti wafel.”
“Ya. Terus?”
“Tak buka. Isiné péyék iwak. Huhuhu.” Kanyenyerian.